Puncak Jaya
<s>Puncak Jaya ili Carstenszova piramida kako je uglavnom nazivaju alpinisti, je najviši je vrh planine Jayawijaya ili Carstensz, s nadmorskom visinom 4.884 m. Jayawijaya se nalazi u zapadnom centralnom gorju indonezijske pokrajine Papue, zapadnog dijela ostrva Nove Gvineje.</s><s>Drugi dio ostrva je samostalna država Nova Gvineja.</s>

<s>Sa 4.884 m Puncak Jaya najviši je vrh Indonezije.</s><s>Ostali viši vrhovi jesu Istočni Carstensz (4.808 m), Sumantri (4.870 m) i Ngga Pulu (4.863 m).</s><s>Također je i najviši ostrvski vrh na svijetu.</s>

<s>Historija 
Područje oko vrha Puncak Jaya bilo je naseljeno još prije dolaska Evropljana na ovo područje.</s><s>Nazvan je "Carstensz piramida" po holandskom istraživaču Janu Carstenszoonu koji je prvi put uočio ledenjake na vrhu planine 1623. godine.</s>

<s>Do snježnog polja Punčak Jaye stigao je holandski istraživač Hendrik Albert Lorentz 1909. godine sa šest pripadnika Dajak i Kenjah naroda regrutovanih iz Apo Kayana sa Bornea.</s><s>Nacionalni park Lorentz, koji obuhvata područje Carstensza, osnovan je 1919. godine nakon izveštaja ove ekspedicije.</s>

<s>Na najviši vrh Puncak Jaya uspon se desio tek 1962, a ostvarila ga je ekspedicija koju je predvodio austrijski planinar Heinrich Harrer s još tri člana ekspedicije - novozelandski planinar Filip Temple, australijski alpinista Russell Kippax i holandski patrolni oficir Albertus Huizenga.</s>

<s>Kada je Indonezija 1963. preuzela kontrolu nad provincijom, vrh je preimenovan u Poentja Soekarno (pojednostavljeni indonezijski: Puncak Sukarno) ili vrh Sukarno, prema prvom predsjedniku Indonezije.</s><s>Poslije je to promijenjeno u Puncak Jaya.</s><s>Punčak znači vrh ili planina, a Jaya znači pobjeda, pobjedonosna ili slavna.</s>

<s>Uspon 
Za pokušaj uspona na ovaj vrh potrebna je dozvola vlade.</s><s>Planina je bila zatvorena za turiste i alpiniste između 1995. i 2005.</s><s>Od 2006. pristup je omogućen različitim agencijama za avanturistički turizam.</s>

<s>Reference</s>

<s>Planine u Indoneziji
Sedam vrhova</s>

